招徐鼎臣（題擬）
作者：鍾謨
朝代：唐

paragraphs: 看看潘鬢二毛生，昨日林梢又轉鸎。
欲對春風忘世慮，敢言尊酒召時英。
假中西閣幸無事，筵中南威幸有情。
不得車公終不樂，已教紅袖出門迎。
（《徐公文集》卷二。
）（按：《徐公文集》此詩題作《寄鍾謨》，其次爲《正初答鍾郎中見招》，二詩皆用「鸎」、「英」、「情」、「迎」四韻。
詳詩意，前詩爲春初招人過訪之作，後詩爲答前詩之作。
因此，前詩應爲鍾謨作，後詩始爲徐鉉作。
《全唐詩》卷七五二以二詩皆歸徐鉉，未允，今爲移正。
以上參《文史》二十五期曹汛先生文。
）。